| **בנק ישראל**  דוברות והסברה כלכלית |  | ‏ירושלים, כ"ג בתשרי, תשפ"ג  ‏‏18 באוקטובר 2022 |
| --- | --- | --- |

הודעה לעיתונות:

**עמדת בנק ישראל בעניין הפרדת חברת כ.א.ל מבנק דיסקונט**

ב- 10.06.21 הוקמה ועדת היגוי בבנק ישראל שמטרתה לבחון את סוגיית הפרדת כאל מדיסקונט ולהמליץ לנגיד בנוגע לעמדה של בנק ישראל בסוגיה.

חברים בוועדת ההיגוי: הפרופ' מישל סטרבצ'ינסקי, מנהל חטיבת המחקר, המשמש גם כיו"ר משותף של הוועדה לבחינת התחרות בשוק האשראי; מר יאיר אבידן, המפקח על הבנקים; ומר עודד סלומי, מנהל מחלקת תשלומים וסליקה.

ועדת ההיגוי בחנה את הסוגיה באמצעות צוות עבודה פנימי בבנק.

במסגרת העבודה נעשה, בין היתר, שימוש בבסיסי נתונים רבים ונרחבים, יושמו מתודולוגיות אקונומטריות שונות ועוד.

הניתוח העלה ממצאים רבים, חלקם תומכים בהפרדת כאל וחלקם פחות. לאחר שקלול כלל הממצאים, לרבות אלו הנוגעים לחלק מתוצאות ההפרדות שכבר בוצעו ולהשפעת קיומו של מגרש משחקים לא אחיד שעה ששתי חכ"אות כבר הופרדו, **עמדת בנק ישראל הינה כי יש להשלים את הליך ההפרדה ולבטל את החרגת דיסקונט מהרפורמה (על ידי שינוי הסף בחוק לבנק בעל היקף פעילות רחב).**

מצורף להודעה זו מכתבו המלא של פרופ׳ סטרבצ’ינסקי שנשלח לחברי הוועדה בנושא זה.